Jabarkan Latar belakang dari Perang Salib Kapindho dalam bahasa jawa

Sawisé lekas Perang Salib Kapisan lan Perang Salib 1101, ana telu nagara wadya salib kang didekné ing étan, ya iku Karajan Yerusalem, Kepangeranan Antiokhia, lan County Edessa. County Tripoli didekné ing taun 1109. Edessa ya iku nagara kang kanthi géografis mapan paling lor saka papat nagara iki, lan uga minangka nagara kang paling ringkih lan mung nduwé sithik penduduk. Pramila saka iku , daerah iki kerep diserang déning nagara-nagara Muslim kaya ta Ortoqid, Danishmend, lan Seljuk. Baldwin II lan Joscelin saka Courtenay ditangkap amarga kalahé penjenengané ing Paprangan Harran taun 1104. Baldwin lan Joscelin ditangkep kaping pindone ing taun 1122, lan sanadyan Edessa bali aman sawisé Paprangan Azaz ing taun 1125, Joscelin tilar donya ing paprangan taun 1131. Paneruse, Joscelin II, kapeksa sekuthu karo kamaharajan Romawi Etan, nanging, ing taun 1143, Kaisar Romawi Etan, John II Comnenus lan Raja Yerusalem Fulk saka Anjou, tilar donya. Joscelin uga padu karo Count Tripoli lan Pangeran Antiokhia, saingga Edessa ora duwé sekuthu kang kuwat.